मुख्यमंत्री योगी ने कहा कि अयोध्या में भगवान राम की विशाल मूर्ति स्थापित करेंगे। मूर्ति स्थापना को लेकर चर्चा चल रही है। उन्होंने कहा कि पूजनीय मूर्ति तो मंदिर में होगी और स्मरणीय मूर्ति बाहर बनाई जाएगी। उन्होंने बताया कि अयोध्या भगवान श्रीराम एयरपोर्ट के लिए भूमि अधिग्रहण जल्द होगा। उन्होंने कहा कि अयोध्या में श्रीराम का मंदिर था, मंदिर है और मंदिर ही रहेगा। उन्होंने कहा कि इच्छा रहती है जब अयोध्या आऊं रामलला के दर्शन करूं। उन्होंने कहा कि मदिर पर कोई न कोई निर्णय जल्द आएगा। मुख्यमंत्री ने कहा कि सँवैधानिक दायरे में राम मंदिर निर्माण होगा।